ΑΡ. ΠΡ. 32 Ηράκλειο 28-3-2013

# *ΠΡΟΚΗΡΥΞΗ*

## *1ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2013*

***«ΚΟΚΚΙΝΟΥ ΓΗΠΕΔΟΥ»***

***ΣΑΒΒΑΤΟ 13 ΑΠΡΙΛΙΟΥ 2013***

## ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 5, 6, 7 και 8 ΕΤΩΝ

## (ΓΕΝΝΗΜΕΝΑ 2008 – 2005)

Η Ζ΄ Ένωση αναθέτει στον Ο.Α. ΧΕΡΣΟΝΗΣΟΥ την διοργάνωση του 1ου Παγκρήτιου μεικτού πρωταθλήματος τένις Κόκκινου Γηπέδου 2013 ανοικτής συμμετοχής για αγόρια και κορίτσια γεννημένα 2008, 2007, 2006 **και 2005 που είναι για κόκκινο γήπεδο (κατόπιν κρίσης του προπονητή)** το Σάββατο 13 Απριλίου 2013. Οι αγώνες θα διεξαχθούν στις εγκαταστάσεις του Ο.Α. Χερσονήσου σε 9-12 ειδικά διαμορφωμένα κόκκινα γήπεδα.

Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών ανεξάρτητα σε ποιο και αν ανήκουν σε σύλλογο.

**ΏΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ:**

**Για το κόκκινο επίπεδο και την κατηγορία RED STARS** **το Σάββατο 13/04/2013 από 10.00 έως 10.30:** Οι εγγραφές θα γίνονται ομαδικά μόνο από τον συνοδό προπονητή του συλλόγου που θα πρέπει να έχει συγκεντρώσει τα χρήματα προκαταβολικά.

### ΔΗΛΩΣΕΙΣ ΣΥΜΜΕΤΟΧΗΣ:

 Οι δηλώσεις συμμετοχής μπορούν να σταλούν ως και την **Τετάρτη 10/04/2013 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας, η ημερομηνία γέννησης και ο σύλλογος. Η δήλωση πρέπει να γίνει συμπληρώνοντας την παρακάτω φόρμα και στέλνοντας την:

* Στο e-mail: tzo23@yahoo.gr
* Με sms στο τηλέφωνο: 6946909523
	+ **ΚΟΚΚΙΝΟ ΓΗΠΕΔΟ: Παιδιά γεννημένα 2005 (που το επίπεδο τους δεν είναι για το πορτοκαλί γήπεδο) & 2006, 2007 κόκκινου επιπέδου.**
	+ **RED STARS: Παιδιά γεννημένα 2007, 2008.**

### ΥΠΕΥΘΥΝΟΣ ΑΓΩΝΩΝ:

 Ορίζεται ο κ. **Τζωρμπατζάκης Νίκος** (6946-909523)

**ΕΠΙΒΛΕΠΟΝΤΕΣ ΑΓΩΝΩΝ:**

Ορίζεται ο Γιώργος Περάκης καθώς και οι προπονητές των άλλων ομίλων που θα προσφερθούν (1 άτομο ανά 2 γήπεδα)

**ΙΑΤΡΙΚΗ ΚΑΛΥΨΗ:**

Θα ανακοινωθεί.

**ΥΠΟΧΡΕΩΣΕΙΣ ΑΘΛΗΤΩΝ ΑΘΛΗΤΡΙΩΝ:**

Ιατρική βεβαίωση με ισχύ 1 έτους, τήρηση κώδικα συμπεριφοράς και παράβολο συμμετοχής 5 €.

### ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:

**ΜΕΙΚΤΟΙ ΑΓΩΝΕΣ – TEAM CONES**

**Γήπεδα – Μπάλες:** Οι αγώνες παίζονται με «κόκκινες μπάλες» (75% χαμηλότερης πίεσης) στις διαστάσεις του κόκκινου γηπέδου (11μ. Χ 6μ. – 80cm το φιλέ).

**Μορφή αγώνων:** Οι αγώνες θα πραγματοποιηθούν σε 1 μεικτή κατηγορία με το σύστημα **πολλαπλών αγώνων** (κάθε ομάδα παίζει 4 ως 6 παιχνίδια). Όλα τα παιδιά χωρίζονται σε διπλάσιες ομάδες από όσα γήπεδα υπάρχουν π.χ. αν υπάρχουν 8 γήπεδα τα παιδιά χωρίζονται σε 16 ομάδες. Κάθε ομάδα έχει το δικό της όνομα που το αποφασίζουν οι παίκτες / παίκτριες της ομάδας λίγο πριν την έναρξη των αγώνων. Οι ομάδες χωρίζονται από τον επιδιαιτητή αγώνων από την προηγούμενη ημέρα με βάση την ηλικία των παικτών και το να μην ανήκουν αν γίνεται στον ίδιο σύλλογο.

**Τρόπος διεξαγωγής:** Σε κάθε γήπεδο παίζουν 2 ομάδες και παίζουν συνολικά 15 πόντους (π.χ. το σκορ μπορεί να είναι 8-7, 13-2, 10-5 κ.ο.κ.). κάθε παίκτης της ομάδας παίζει 3 πόντους και αλλάζει με κάποιο συμπαίκτη του μέχρι να ξαναέρθει η σειρά του. Το σέρβις αλλάζει σε κάθε πόντο. Αφού τελειώσει η συνάντηση και καταγραφούν τα σκορ γίνεται διάλειμμα 5΄ και όλες οι ομάδες αλλάζουν 1 θέση δεξιά για να συναντήσουν καινούργιο αντίπαλο. Αυτό γίνεται 4 ως 6 φορές ανάλογα με τον χρόνο. Μετά την ολοκλήρωση των αγώνων νικήτριες είναι οι ομάδες με τις περισσότερες νίκες. Σε περίπτωση ισοβαθμίας θα υπάρχουν 2 ομάδες 1ες ή 2 ομάδες 2ες κ.ο.κ.

**Αγώνες:** Σε όλους τους αγώνες παίζονται συνολικά 15 πόντοι.

**ΚΑΤΗΓΟΡΙΑ RED STARS**

**ΜΕΙΚΤΟΙ ΟΜΑΔΙΚΟΙ ΑΓΩΝΕΣ ΜΟΝΟΥ**

**Γήπεδα – Μπάλες:** Οι αγώνες παίζονται με «κόκκινες μπάλες» (75% χαμηλότερης πίεσης) στις διαστάσεις του κόκκινου γηπέδου (11μ. Χ 6μ. – 80cm το φιλέ).

**Μορφή αγώνων:** Οι αγώνες θα πραγματοποιηθούν σε 1 μεικτή κατηγορία με το σύστημα round robin των 4 ομάδων με παιδιά από διαφορετικούς ομίλους. Κάθε σύλλογος συμμετέχει με όσα παιδιά επιθυμεί.

**Τρόπος διεξαγωγής:** Όλα τα παιδιά χωρίζονται σε 4 ισάριθμες ομάδες (4 διαφορετικά χρώματα). Σε κάθε ομάδα πρέπει να είναι παιδιά από όλους αν γίνεται του ομίλους που συμμετέχουν. Η δημιουργία των ομάδων γίνεται από την προηγούμενη ημέρα από τον επιδιαιτητή αγώνων. Οι αγώνες παίζονται με χρονική διάρκεια 10΄ με στόχο όλοι οι αγώνες να ξεκινάνε και να τελειώνουν ταυτόχρονα. Οι παίκτες κάθε ομάδας παίζουν εναντίον των παικτών άλλων ομάδων και στο 10άλεπτο που παίζουν συγκεντρώνουν πόντους για την ομάδα τους (π.χ. για κάθε πόντο που παίρνουν βάζουν 1 μπάλα σ’ ένα καλάθι). Κάθε παίκτης παίζει 2 πόντους και πηγαίνει πίσω μέχρι να ξαναέρθει η σειρά του. Παίζουν όλες οι ομάδες εναντίον όλων των ομάδων και μαζεύουν όσο το δυνατόν περισσότερους πόντους. Σε κάθε αγώνα το σέρβις αλλάζει ανά 2 πόντους. Τα παιδιά μπορούν να σερβίρουν και από κάτω ακόμα και με drop toss (ν’ αφήσουν την μπάλα να σκάσει πρώτα κάτω).

**Αγώνες:** Όλοι οι αγώνες παίζονται με χρονική διάρκεια 10΄ και το σέρβις αλλάζει ανά 2 πόντους.

**Εκδηλώσεις:** Θα γίνει ζωγραφική της αφίσας του πρωταθλήματος από τα παιδιά.

**Έπαθλα:** Θα δωθούν μετάλλια σε όλους τους συμμετέχοντες.

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

 Για ότι αφορά το 1ο Παγκρήτιο πρωτάθλημα τένις Κόκκινου Γηπέδου 2013 ανοικτής συμμετοχής μπορείτε να επικοινωνείτε στο τηλέφωνο της Ζ΄ Ένωσης 2810 223040

Με εκτίμηση

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 Ιωάννης Σπυριδάκης Σίμος Χαλέπης

ΦΟΡΜΑ ΔΗΛΩΣΕΩΝ 1ου ΚΟΚΚΙΝΟΥ ΕΝΩΣΙΑΚΟΥ ΠΡΩΤΑΘΛΗΜΑΤΟΣ 2013

|  |  |
| --- | --- |
| ΣΥΛΛΟΓΟΣ: |  |
| ΗΜΕΡΟΜΗΝΙΑ: |  |
| ΥΠΕΥΘΥΝΟΣ ΣΥΛΛΟΓΟΥ: |  |
| ΤΗΛΕΦΩΝΟ ΥΠΕΥΘΥΝΟΥ: |  |

|  |
| --- |
| ΚΑΤΗΓΟΡΙΑ ΚΟΚΚΙΝΟΥ ΕΠΙΠΕΔΟΥ |
| ΟΝΟΜΑ | ΕΤΟΣ ΓΕΝΝΗΣΗΣ |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| ΚΑΤΗΓΟΡΙΑ RED STARS |
| ΟΝΟΜΑ | ΕΤΟΣ ΓΕΝΝΗΣΗΣ |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |